แอนนา เสืองามเอี่ยม

แอนนา เสืองามเอี่ยม () เกิด 10 พฤศจิกายน พ.ศ. 2541 ชื่อเล่น แอน เป็นนักแสดงและนางงามชาวไทยลูกผสมเสี้ยวเยอรมัน ผู้ได้รับตำแหน่งมิสยูนิเวิร์สไทยแลนด์ 2565 และเป็นตัวแทนประเทศไทยในการประกวดนางงามจักรวาล 2022 ณ นครนิวออร์ลีนส์ รัฐลุยเซียนา สหรัฐ

ประวัติ 
แอนนา เกิดวันที่ 10 พฤศจิกายน พ.ศ. 2541 ณ กรุงเทพมหานคร เป็นบุตรของสมชาย เสืองามเอี่ยม ลูกครึ่งไทย-เยอรมัน กับสมพร ศรีบุญเรือง ลูกจ้างประจำ สำนักงานเขตตลิ่งชัน แอนนาจบการศึกษาระดับมัธยมที่ โรงเรียนมหรรณพาราม และสำเร็จการศึกษาระดับปริญญาตรี เกียรตินิยมอันดับ 1 เหรียญทอง สาขาวิชาการจัดการโรงแรมและท่องเที่ยว จากคณะศิลปศาสตร์และวิทยาศาสตร์  มหาวิทยาลัยเกษตรศาสตร์ วิทยาเขตกำแพงแสน

ผลงาน

ละครโทรทัศน์

 ละครโทรทัศน์ทั้งหมดด้านล่างนี้ออกอากาศทางช่อง 8

|-
| rowspan = "2" | 2565 ||  บ่วงใบบุญ || วารี
|-
|-
|  มงกุฎกรรม || เมี่ยง
|-
|}

การประกวด

มิสยูนิเวิร์สไทยแลนด์ 2565 
แอนนาได้เข้าร่วมประกวดมิสยูนิเวิร์สไทยแลนด์ 2565 และเป็นผู้ชนะเลิศในการประกวดดังกล่าว ที่จัดขึ้นเมื่อคืนวันเสาร์ที่ 30 กรกฎาคม พ.ศ. 2565 ที่ทรู ไอคอน ฮอลล์ ศูนย์การค้าไอคอนสยาม โดยในรอบ Preliminary Competition ที่จัดขึ้นเมื่อวันพุธที่ 27 กรกฎาคม และมีการเก็บคะแนนเพื่อเข้ารอบนั้น เธอได้รับรางวัลพิเศษถึง 3 รางวัล  ได้แก่ 1. Miss Metaverse By Bitkub 2. Miss Photogicnic By Love Production House และ 3. Miss Smart Life By True 5G และยังเข้ารอบ 7 คนสุดท้ายในกิจกรรม True 5G Fashion Campaign ในช่วงต้นของการประกวดอีกด้วย

นางงามจักรวาล 2022 
แอนนา เป็นตัวแทนประเทศไทยในการประกวดนางงามจักรวาล 2022 ที่นครนิวออร์ลีนส์ รัฐลุยเซียนา สหรัฐ ซึ่งจัดขึ้นในวันที่ 14 มกราคม พ.ศ. 2566 และเป็นการจัดประกวดนางงามจักรวาลครั้งแรกของ เจเคเอ็น โกลบอล กรุ๊ป ของประเทศไทยเช่นกัน ภายหลังเข้าซื้อกิจการองค์กรนางงามจักรวาล (MUO) ต่อจากเอนเดฟเวอร์ โดยผลปรากฏว่าแอนนาไม่ผ่านเข้ารอบ 16 คนสุดท้าย อย่างไรก็ตาม แอนนายังได้รับรางวัลพิเศษ ImpactWayv Challenge Award หรือรางวัลผู้สร้างอิมแพ็คให้กับสังคม และชุดราตรี Hidden Precious Diamond ที่แอนนาสวมใส่ในการประกวดครั้งนี้ ออกแบบและตัดเย็บโดยแบรนด์ MANIRAT จากการนำเอาวัสดุเหลือใช้จากฝากระป๋องอะลูมิเนียม

รางวัลและเกียรติประวัติ 
 ได้รับการแต่งตั้งให้เป็น "ทูตมือวิเศษกรุงเทพ" โดย สำนักสิ่งแวดล้อม กรุงเทพมหานคร  

 รางวัลเยาวชนต้นแบบแห่งปี 2022-2023 สาขาผู้สร้างแรงบันดาลใจ จากชมรมสร้างสรรค์พัฒนาเด็กและเยาวชนแห่งประเทศไทย

อ้างอิง

แหล่งข้อมูลอื่น 

บุคคลจากกรุงเทพมหานคร
นางแบบไทย
ผู้เข้าประกวดมิสยูนิเวิร์ส 2022
ผู้ชนะการประกวดมิสยูนิเวิร์สไทยแลนด์
บุคคลจากคณะศิลปศาสตร์และวิทยาศาสตร์ มหาวิทยาลัยเกษตรศาสตร์
นางงามไทย
นักแสดงหญิงชาวไทยในศตวรรษที่ 21
ชาวไทยเชื้อสายเยอรมัน